མི་སྐྱོ་པོ་དང་ཕྱུག་པོ་གཉིས་ཀྱི་དབར་ལ་སྟོང་ཆ་ཆེན་པོ་ཞིག་ཡོད་པ་རེད།ཨ་རིའི་རྒྱལ་ཁབ་ནང་ལའང་དེ་ག་རང་ཡོད།གལ་སྲིད་ང་ཚོས་རྒྱལ་ཁབ་ཕྱུག་ཤོས་ཨ་རི་ལྟ་བུར་བལྟས་པ་ཡིན་ན།ད་དུང་ཡང་ཉམ་ཐག་སྐྱོ་པོ་ཉུང་ཤས་ཡོད་པ་རེད།ཐེངས་ཤིག་ངོས་རང་ལུང་པའི་ནང་གི་གྲོང་ཁྱེར་ཕྱུག་ཤོས་རྒྱལ་ས་ཝ་ཤིང་ཊོན་ཌི་སི་ལ་ཡོད་པའི་སྐབས་ས་གནས་སྐྱོ་པོ་མང་པོ་མཐོང་བྱུང།མི་དེ་དག་གི་གཞི་རྩའི་དགོས་མཁོ་རྣམས་འདང་ངེས་བཞིན་པ་སྒྲུབ་ཐུབ་ཀྱི་མེད་པ་རེད།དེ་ག་ནང་བཞིན་གོ་ལ་ཁྱོན་ཡོངས་ཀྱི་ཐོག་ནས་བཟོ་ལས་ཅན་དུ་གྱུར་བའི་བྱང་ཕྱོགས་པ་རྣམས་ནི་དེ་བྱིངས་ཀྱི་གོ་ལ་ལས་ཡར་རྒྱས་ཆེ་བ་དང་ཆེས་དཔལ་འབྱོར་ཡག་པ་ཡོད་པ་དང།དེ་ལྟ་བུའི་གནས་སྐབས་སུ་གོ་ལའི་ལྷོ་ཕྱོགས་ཀྱི་རྒྱལ་ཁབ་ཕྱེད་ཀ་རྣམས་ནི་བཀྲེས་སྐོམ་གྱིས་མནར་བའི་དཀའ་ངལ་འཕྲད་བཞིན་ཡོད་པ་རེད།དེ་ནི་ཀུན་སྤྱོད་ཀྱི་ཐོག་ནས་ནོར་བ་ཙམ་མིན་པར།དཀའ་ངལ་ཆེན་པོའི་གཞི་རྩ་ཞིག་ཡིན་པ་རེད།དེར་བརྟེན།རྒྱལ་ཁབ་ཕྱུག་པོ་ཁ་ཅིག་ནས་ཁོང་ཚོའི་འཚོ་བའི་གནས་སྟངས་ལ་བལྟས་ནས་བརྟག་དཔྱད་བྱས་ཐོག་ཆོག་ཤེས་ཀྱི་ཉམས་ལེན་ངེས་པར་དུ་བྱེད་དགོས་པ་ཡིན།